Na temelju članka 36. stavka 10. Zakona o održivom gospodarenju otpadom (Narodne novine 94/13.) i članka 31. Statuta Općine Peteranec („Službeni glasnik Koprivničko-križevačke županije“ broj 6/13.), Općinsko vijeće Općine Peteranec na 20. sjednici održanoj 26. veljače 2016. donijelo je

**O D L U K U**

**o provedbi posebnih mjera sprečavanja odbacivanja otpada**

**na području Općine Peteranec**

Članak 1.

 Ovom Odlukom o provedbi posebnih mjera sprečavanja odbacivanja otpada na području Općine Peteranec (u daljnjem tekstu: Odluka) određuju se:

 - posebne mjere sprečavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada.

Članak 2.

 Na temelju Izvješća o izvršenje Plana gospodarenja otpadom na području Općine Peteranec za razdoblje od 2009. do 2015. godinu, a za 2015. godinu i Izvješća o lokacijama i količinama odbačenog otpada te troškovima uklanjanja odbačenog otpada na području Općine Peteranec u 2015. godini koji je odbačen u okoliš, utvrđuju se lokacije na kojima će se provoditi posebne mjere sprečavanja odbacivanja otpada:

 - u naselju Peteranec na kraju Ulice kralja Tomislava,

 - u naselju Sigetec- predio polja (šume) zvani „Borik“,

 - u naselju Sigetec – predio zvani „Dacer“.

Članak 3.

 Na lokacijama iz članka 2. provodit će se sljedeće posebne mjere:

 - učestala kontrola lokacija putem komunalnog redarstva,

 - postava znakova upozorenja o zabrani odbacivanja otpada,

 - postava informacije o telefonskom broju na koji je moguće prijaviti nepropisno odbacivanje otpada,

 - distribucija letaka „zaštita javnih površina“ i letaka o načinu zbrinjavanja otpada putem ovlaštene tvrtke „Prizma VV“ Mali Otok.

Članak 4.

 Posebne mjere iz članka 3. financirat će se iz sredstava Proračuna Općine Peteranec za 2016. godinu.

Članak 5.

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE**

**OPĆINE PETERANEC**

KLASA: 351-02/16-01/01

URBROJ: 2137/12-16-5

Peteranec, 26. veljače 2016.

 PREDSJEDNIK:

 Mario Gaži